钦定古今图书集成/明伦汇编/氏族典/第513卷 > 《凌迪知万姓统谱》 > 密佑
## 钦定古今图书集成/明伦汇编/氏族典/第513卷 > 《凌迪知万姓统谱》 > 密佑

按《宋史密佑传》：“佑其先密州人，后渡淮居庐州。佑为
人刚毅质直，累官至庐州驻札御前游击，中军统领，
改权江西路副总管。咸淳十年，为江西都统。元帅张
荣实、吕师夔逼抚州，佑率众逆之，麾兵突战，大兵围
之数重，矢下如雨，自辰战至日昃，众皆死。佑被执，欲
降之，系之月馀，终不屈。令佑子说之曰：‘父死子安之’。”
佑斥曰：“汝行乞于市，第曰密都统子，谁不怜汝也？”怡
然自解其衣请刑，观者皆泣下。